گئجه عرضینده و سحر ساعات‌لاریندا جبهه‌نین موختلیف ایستیقامت‌لرینده دؤیوش عملیات‌لاری داوام ائدیب.
آذربایجان مودافعه ناظیرلیگی‌نین مطبوعات خیدمتی‌نین معلوماتینا گؤره، آغدره ایستیقامتینده آذربایجان قوشون‌لاری ماداقیز اطرافینداکی حاکم یوکسک‌لیک‌لری دوشمندن آزاد ائدیب.
اوکتبرین 2-ده گئجه عرضینده و سحر ساعت‌لاریندا جبهه‌نین موختلیف ایستیقامت‌لرینده دؤیوش عملیات‌لاری داوام ائدیب.
آذربایجان مودافعه ناظیرلیگی‌نین مطبوعات خیدمتی‌نین معلوماتینا گؤره، آغدره ایستیقامتینده آذربایجان قوشون‌لاری ماداقیز اطرافینداکی حاکم یوکسک‌لیک‌لری دوشمن‌دن آزاد ائدیب و بو منطقه‌نی نظارتده ساخلاییر.
جبراییل-فضولی ایستیقامتینده قوشون‌لار دوشمن‌ین مقاومتینی قیرا‌راق اونو گئری چکیلمه‌یه مجبور ائدیب و ایره‌لیلمه‌یه نایل اولوب.
موروو داغی ایستیقامتینده ده عملیات شرایطی آذربایجان قوشون‌لاری‌نین نظارتی آلتیندا‌دیر.
باکی واختی ایله ساعات 00:00-دان 07:00-دک دوشمن‌ین 5 زیره لی و اتومبیل تکنیکاسی و خیلی سایدا شخصی هئیتی محو ائدیلیب.
الده ائدیلن دیگر معلوماتا اساساً، ائرمنیستان‌دان ایشغال اولونموش آذربایجان اراضی‌لرینه گتیریلن ائرمنی کؤنول‌لولری دؤیوش‌لرین گرگین‌لیگی و ایتکی‌لری‌نین چوخ اولماسیندان قورخا‌راق موختلیف بهانه‌لرله دؤیوش‌دن ایمتینا ائدیرلر.
دؤیوش‌لرده الده ائدیلن اوغورلار و موختلیف ایستیقامت‌لرده حاکم موضع لرین آزاد اولونماسی‌نین آذربایجان اوردوسونون شخصی هئیتی آراسیندا یوکسک دؤیوش روحو و غلبه عزمینی داها دا آرتیردیغی بیلدیریلیب.
